open-index/open-wikipedia-markdown huggingface dataset:
Lovavdelingen

**Lovavdelingen** er en avdeling i Justis- og beredskapsdepartementet som har ansvar for teknisk kvalitet i lovverket samt å gi juridiske råd til regjeringen og departementene. Alle lovforslag, med unntak av skattelovforslag, blir forelagt Lovavdelingen for lovteknisk gjennomgåelse.

En stor andel av dommere i Norges Høyesterett har vært rekruttert fra Lovavdelingen.

## Organisasjon
Lovavdelingen ledes av ekspedisjonssjef Ketil Bøe Moen. Fra 2008 til 2019 ble 
lovavdelingen ledet av Knut Helge Reinskou. Avdelingen er delt i tre enheter:

**Enhet for privatrett** har ansvar for kontraktsrett, erstatningsrett, forsikringsrett, tingsrett, panterett, konkursrett, inkasso, tvangsfullbyrding, arverett, familierett, umyndige, selskapsrett, stiftelser, interlegal rett, internasjonal sivilprosess og deler av transportretten.

**Enhet for offentlig rett** har ansvar for statsrett, alminnelig forvaltningsrett, ekspropriasjon og generelle lovgivningsspørsmål, samt &ndash; i samarbeid med Utenriksdepartementet &ndash; folkerett, europarett og internasjonale menneskerettigheter.

**Enhet for strafferett og prosess** har ansvar for strafferett, norsk og internasjonal straffeprosess, sivilprosess, menneskerettighetsspørsmål i strafferett og prosess, personvernlovgivningen og nordisk lovsamarbeid.

## Ledere
Fra 1885 til 1899 byråsjefer ved Lovkontoret, fra 1899 Lovavdelingen.

* Fredrik Olof August Woxen 1885-1889 
* Frederik Valdemar Nicolai Beichmann 1889-1897 
* Sigurd Lambrechts 1897-1906 
* (ubesatt) 1906-1908 
* Paul Ivar Paulsen 1908-1913 
* Einar Hanssen 1913-1918 
* Edvin Albion Jarl Alten 1918-1925 
* Per Andreas Augdahl 1925-1941 
* Henrik Eiler Støren Bahr 1941-1943 (fungerende) 
* Søren Georg Daniel de Fine von Krogh Hasle juli 1943-1945 (konstituert) 
* Henrik Eiler Støren Bahr mai 1945-1945 
* Finn Hiorthøy 1945-1955 
* Andreas Endresen 1955-1959 
* Carl Ludovico Stabel 1956-1963 
* Stein Rognlien 1963-1988
* Kirsti Coward 1988-1994
* Inge Lorange Backer 1995-2008
* Knut Helge Reinskou 2008-2019
* Ketil Bøe Moen 2019-

## Referanser

## Litteratur
* Statspolitiet 1941-1945 av Eirik Veum, Kagge forlag, 2012. ISBN 978-82-489-1299-6
## Eksterne lenker
* regjeringen.no Lovavdelingens oppgaver og historie 
* Festskrift Lovavdelingen – 100 år 1885-1985 redigert av Kirsti Coward, Helge Olav Bugge og Stein Rognlien
Audun Sørsdal

**Audun Roal Sørsdal** (født 24. november 1951) er en norsk bildekunstner. 

Sørsdal er utdannet ved Kunstakademiet i Trondheim. Der dannet han, sammen med Oddvar I.N. Darén, Lars Henrik Paalgaard og Terje Munthe, kunstnergruppa *Nye alle fem*, "...som på 1980-tallet representerte en konseptuell vending i norsk kunstpraksis, hvor nye materialer ble tatt i bruk og oppfatningen om hva som kunne være kunst – og hvor den kunne vises – ble utfordret". Som gruppe hadde de sin debututstilling i Trondheim Kunstforenings lokaler i 1982, og samme år mottok de Trøndelag fylkeskommunes kulturstipend. Kunsten deres har blant annet vært representert i utstillingen *Stille Revolt: Norsk prosess- og konseptkunst på 70- og 80-tallet* på Museet for samtidskunst i Oslo (2016). Utstillingen fikk Kunstkritikerprisen i 2016.

## Utvalgte utstillinger
* 1981: Trøndelagsutstillingen
* 1982: Nye alle fem Trondheim
* 1983: Trøndelagsutstillingen
* 1986: Høstutstillingen
* 1987: Høstutstillingen
*2016: *Stille revolt* (Museet for samtidskunst)

## Innkjøpt av
* Norsk kulturråd 
*Nasjonalmuseet: *Mot sort* (1982) 

## Referanser
Tony Jones

**Tony Jones** (født 15. april 1960) er en engelsk, profesjonell snookerspiller.

Jones vant overraskende European Open i 1991 da han slo Mark Johnston-Allen 9&ndash;7 i finalen. Han var på dette tidspunkt rangert som nummer 35 i verden og steg som en følge av seieren til en 15.-plass på rangeringen for sesongen 1991/1992. Han falt imidlertid ut av topp seksten foran den påfølgende sesongen.

## Eksterne lenker
*
Domus

**Domus,** også kalt **atriumhus**, var énfamiliehus for overklassen i Romerrikets byer. Mens domus var for de velstående byborgerne, bodde de mindre bemidlede tett i dårlig bygde leiegårder, insulae. Overklassen hadde gjerne en villa, et stort boliganlegg på landet, i tillegg til sitt byhus. 

Overklassens boliger var ikke bare en privat sfære, de var også stedet for forretningstransaksjoner. Boligen hadde to hovedavdelinger, den offentlige delen av huset, *pars urbana*, og den private delen, *pars rustica.* Kunder og forretningsforbindelser ventet i *atrium*, som var hovedrommet i den offentlige delen av huset, og hadde sine møter med husets herre, *pater familias,* i hans arbeidsrom, *tablinum*. På grunn av den offentlige funksjonen, var det lagt vekt på utsmykking med marmor og veggmalerier i atrium. Bortenfor tablinum lå den private delen av huset, ofte organisert rundt *peristylium*. Både rundt atriet og peristylium lå det flere mindre værelser. Den romerske forfatter, arkitekt og ingeniør Vitruvius har i sitt store verk *[[De architectura]], bok VI* beskrevet en harmonisk og funksjonell organisering og dimensjonering av domus.

Hustypen er påvirket av hellenistiske privathus, men mens det greske huset hadde en funksjonell, men ikke strikt plassering av rom rundt en indre gård, er den italiske bybolig, domus, strengt aksialt organisert, på samme måte som italiske templer, byplaner og festninger. I domus lå hovedrommene, atrium og peristylum langs en midtakse.  

Under vulkanen Vesuvs store utbrudd i år 79, ble byene Herculaneum, Pompeii og Stabiae begravet under lava og aske. På 1700-tallet begynte utgravningene av disse oldtidsbyene. Funnene fortalte en hel del om den romerske domus. 

## Værelser og arkitekturelementer
Tallene viser til tallene på figur 1:

# ostium
# vestibulum (fauces), inngangshallen. Vestibulum var ikke vanlig i små hus. I større bolighus kunne det være butikker og andre utleierom i første etasje, ut mot gaten. Vestibulum gikk da, foran disse, langs hele fasaden.
# fauces, hadde omtrent samme funksjon som vestibulum, men lå lengre inne i huset og førte fra en del av huset til en annen, som en korridor
# tabernae, butikker, utleid av domus' eier
# atrium, den viktigste del av domus. Her ble gjester og andre besøkende mottatt. Taket hadde en kvadratisk eller rektangulær åpning i midten. Taket skrådde gjerne ned mot åpningen. Her kunne regnvann komme inn og fylle impluvium (se nedenfor)
# compluvium, takåpningen over atrium
# impluvium, grunt basseng som samlet opp regnvann. Drenering av bassenget foregikk ned i en undergrunnssisterne
# tablinum, kontorareal for husets herre, dominus. Tablinum lå sentralt i huset, mellom atrium og peristylium, så dominus hadde full oversikt.
# triclinium, spiserom
# alae, åpne rom, eller alkover på hver side av atrium.
# cubiculum, soverom
# culina, kjøkken
# posticum, tjenerinngang
# peristylium
# piscina
# exedra

## Referanser


## Litteratur
* 
* 

## Eksterne lenker
* 

* Khan Academy: Roman domestic architecture (domus)  Besøkt 15. februar 2021
Paul Olsen Thrane

**Paul Olsen Thrane** (født 5. desember 1751 i Enebakk, død 15. februar 1830 ved Nygård i Fredrikstad) var en norsk forretningsmann og en av Christianias mektige menn på det tidlige 1800-tallet.

## Biografi
Thrane studerte handelsfaget under justisråd Peter Elieson fra Hafslund (tettsted) og kjøpmann Dørcker i Frederikshald, hvis datter Kristin Marie han ektet (1778). Paret flyttet til Christiania (1780), der han fikk engasjement ved Bordtomtene noen år, før han ervervet seg Tiedemanns Tobaksfabrik på Vaterland (1784). Denne ble drevet under navnet *Paul Olsen Thrane Tobaks-fabrique*, flyttet til byens torg (1787) og solgt til Claus Winther (1816). Thrane drev også innen trelast.

Han var i byens borgerforsamling (1794–1800), samt utnevnt til forlikskommissær (1809–12).  I denne tiden ble han den første stadthauptmann i Christiania borgervæbning (1801), en forløper til Heimevernet. Under Napoleonskrigene drev han forsyningspolitikk og
lokal velgjørenhet, hviket gav ham flere utmerkelser.  Tidligere hadde den sterkt kunst- og kulturinteresserte Thrane  vært med på etableringen av Det Dramatiske Selskab der han også skuespilte (1799) såvel som byens første musikalske selskap, Det musicalske Lyceium (1810).  To av hans sønner var blant landets fremste musikere og komponister.

Selv om Thrane var kjent som antirojalist var han  nær venn av, samt forlover til sin nabo på Bygdøy, prins og visestattholder Frederik av Hessen (1813).

Han eide Thranes løkke ved dagens Rodeløkka, samt Henningslyst på Bygdøy (1802–19).  I sine hjemtrakter ved Sarpsborg ervervet Thrane  seg  Borregaard (1812) og Borregaard Hovedgård der han tidvis bodde (1814–1818). Fra Jørgen Young kjøpte han Youngsløkken (ved dagens Youngstorget, 1818) og etablerte der sin private hovedresidens i Storgata 3 (huset står fortsatt). Han var i liste over stortingsrepresentanter 1818–1820 for Christiania.

Etterhvert fikk han her store finansielle problem med Borregaard, og sammen med en storbrann i hans eiendommer på Bordtomtene (1819) innstilte han betalinger i to perioder (1820, 1826) og solgte
alt i en konkurs (1828). Han flyttet så til Fredrikstad.

## Utmerkelser
* Vasaordenen
* Dannebrogordenen
* Justisråd

## Familie
Hans foreldre var Elisabeth Sophie Olsdatter Trane (1722–1800) og fergemann Ole Johannessøn Næs i Enebakk.

Med Kristine Marie Dørcker (1758–1795) fikk han barna Johannes (1779–1841); bankdirektør David Thrane (1780–1832) som igjen var far til Marcus Thrane; kjøpmann Gustav Thrane (1785–1866); Louise (1789–1878), fiolinist Johannes Thrane; musiker og komponist Waldemar Thrane (1790–1828).

I sitt andre ekteskap med Judithe Abigael Clausen (1775-1833, datter av den meget rike Paul Clausen) ble han svigerbror til Hans Hagerup Falbe.  Ekteskapet ga datteren Kristine Marie (1796–1876) som ble gift med embedsmann og politiker Hans Christian Petersen, samt Herman Thrane (1809–1881) som var sokneprest i Holt prestegjeld.

## Referanser


## Eksterne lenker
*
Gunvor Kloster

**Gunvor Kloster** (født 21. mai 1935) er en norsk bibliotekar og barnebokforfatter, bosatt i Stavanger. 

Hun debuterte i bokform i 1973 med *Karens lille verden* og har skrevet tolv barne- og ungdomsbøker. Hun vant Dammprisen i 1979 for *Venn mistet*. 

## Bibliografi
* *Karens lille verden*, barnebok, Damm (1973)
* *Karen har en hemmelighet*, barnebok, Damm (1975)
* *Ingen konge i slottet*, barnebok, Damm (1976)
* *En som ligner på meg*, ungdomsbok, Gyldendal (1978)
* *Karens bilder*, barnebok, Gyldendal (1979)
* *Venn mistet*, barnebok, Damm (1979)
* *Vi må hente apekatten*, barnebok, Damm (1980)
* *Klondoli – hvem er det?* barnebok, Damm (1982)
* *Kommer du torsdag?* barnebok, Solum (1985)
* *Trehestens korte sommer*, barnebok, Solum (1986)
* *Maia og den lange krigen*, barnebok, Solum (1990)
* *Ikke i dag heller...*, barnebok, Solum (1993)

## Kilder
*Presentasjon av Gunvor Kloster i Forfatterkatalogen på Forfattersentrums nettsider

## Eksterne lenker

* Digitaliserte bøker av Gunvor Kloster i Nasjonalbiblioteket
Leo

**Leo** er et mannsnavn med flere mulige opprinnelser, men tolkes oftest i betydningen «løve». Navnet er vanlig i mange land, blant annet i Argentina og Finland. En kjent navnebærer er pave Leo XIV.

## Etymologi
*Leo* har flere mulige opprinnelser. Det kan være dannet av:
* det latinske ordet *leo*, «løve».
* det latinske ordet *leonitus*, «som en løve».
* det gammelhøytyske ordet *lewo*, «løve».
* det gammelhøytyske ordet *liut*, «folk».

*Leo* kan også være en kortform av navn som begynner på *Leo-*, som *[[Leonard]]* og *[[Leopold]]*.

## Utbredelse
Navnet *Leo* har vært vanlig i Norge fra 2000-årene og hadde en popularitetstopp med 0,7 % i 2024. Navnet er dermed mest vanlig blant generasjon Alfa i Norge.

*Leo* er i dag et vanlig navn i mange land over hele verden, blant annet i Argentina og Finland.

|}

## Kjente personer med navnet
Personene i listen er ordnet kronologisk etter fødselsår.
* Leo Tolstoj (1828–1910), russisk forfatter
* Leo Trotskij (1879–1940), russisk revolusjonær
* Leo Podolsky (1891–1987), ukrainsk-amerikansk pianist og pedagog
* Leo McCarey (1898–1969), amerikansk filmregissør og produsent
* Leo Szilard (1898–1964), ungarsk-amerikansk fysiker
* Leo Fender (1909–1991), amerikansk gitardesigner
* Leo Eitinger (1912–1996), norsk psykiater
* Leo Kottke (født 1945), amerikansk gitarist
* Leo XIV (født 1955), pave i den katolske kirke
* Leo Leonhardsen (født 1956), norsk visesanger
* Leo Ajkic (født 1983), bosnisk-norsk programleder og reporter

## Annen bruk av navnet
* *Leo* var blant de hundre mest brukte navnene på både hunder og katter i Norge i 2014. *Leo* var også blant de ti vanligste hundenavnene i Norge i en undersøkelse fra 2025.

## Navnedag
*Leo* har navnedag i flere land, oftest 28. juni. Den norske navnedagen er .

## Se også
* Leona (navn), feminin versjon av navnet

## Referanser


## Eksterne lenker
*
Leon (mannsnavn)

**Leon** er et mannsnavn som kan være:
* en fransk form av *[[Leo]]*.
* en kortform av navn som begynner på Leon-, som *[[Leonidas]]*, *Leonardo* og *[[Leonard]]*.
Alle formene har er relatert til det greske ordet λέων (leon), «løve».

## Utbredelse
Navnet *Leon* har vært vanlig i Norge fra 2000-årene og hadde en popularitetstopp med 0,9 % i 2010.

På verdensbasis har *Leon* vært mest populært fra midten av 1800-tallet til 1930-årene og igjen fra 2010-årene.

|}

## Kjente personer med navnet
Personene i listen er ordnet kronologisk etter fødselsår.
* Leon Aurdal (1890–1949), norsk billedkunstner
* Leon Russell (1942–2016), amerikansk sanger og musiker
* Leon Jarle Aurdal (f. 1958), norsk høgskoledirektør
* Leon Jackson (f. 1988), skotsk sanger

## Navnedag
*Leon* har navnedag i flere land, oftest 20. februar. Den norske navnedagen er .

## Referanser


## Eksterne lenker
*
Høgskolen Betanien

**Høgskolen Betanien** i Bergen (inntil 1. august 2013 **Betanien Diakonale Høgskole**) er et studiested i '''VID vitenskapelig høgskole''' som utdanner sykepleiere og paramedics. Det var frem til 2016 en privat høyskole som utdanner sykepleiere. Skolen var eid og drevet drivet av Stiftelsen Betanien, som er en stiftelse knyttet til Metodistkirken i Norge. Høyskolen ligger i Fyllingsdalen i Bergen. Høyskolen ble stiftet i 1923. 

Det er totalt 210 plasser på bachelorprogrammet i sykepleie. Høyskolen har og tre videreutdanningsprogram; tverrfaglig videreutdanning i aldring og eldreomsorg, videreutdanning i kreftpleie og nasjonal paramedicutdannelse.



## Diakonal profil
Høyskolen profilerer seg som en diakonal høyskole med et diakonalt fokus på utdanningen de gir. Selv forklarer høyskolen dette på følgende måte
:«*Det betyr at utdanningen utover de felles referansene som rammeplanen skisserer, også arbeider med en bevisstgjøring av hva den enkeltes [[livssyn]], [[verdisyn]] og [[Tro (religion)|tro]] innebærer for en sykepleier/helsearbeider i det [[kirke]]lige, [[frivillig]]e eller offentlige helsearbeidet. Verdibevissthet og egen refleksjon over dette er en del av utviklingen av den personlige kompetanse som sammen med teoretisk kunnskap og yrkesspesifikke ferdigheter utgjør profesjonell kompetanse.*»

## Referanser


## Eksterne lenker
*
Norgesglasset (NRK)

***Norgesglasset*** var et norsk radioprogram som ble sendt på NRK Radio fra 1994 til 2019. Programmet ble sendt alle hverdager og søndager på NRK P1 fra klokken 12 til 14. Pål Plassen var programleder fra 2007. Tidligere ble programmet ledet av Hans-Petter Jacobsen, Stig Hernes og Arild Opheim.

Programmet hadde flere faste kåsører, blant andre Nils Chr. Geelmuyden, Per Inge Torkelsen, Halvard C. Hanssen, Ingvild Wedaa Tennfjord, Tron Soot-Ryen, Marianne Meløy og Linda Eide.

Første sending gikk 29. august 1994 med programleder Hans-Petter Jacobsen, og var i starten på én time, med reportasjemagasin med musikk mellom reportasjene. Siste sending gikk 13. desember 2019.

## Om programmet
*Norgesglasset* og redaksjonens journalister ble flere ganger tildelt priser i Prix Radio.

Programmet var i perioder blant de mest hørte radioprogrammene i Norge. Tall fra 2006 viste at programmet var det sjette mest hørte programmet i Norge, med drøyt  daglige lyttere og en lytterandel på litt over 20 %.

## Referanser


## Eksterne lenker
*
Frankie Muniz

**Francisco James Muniz IV** (født 1985) er en Emmy Award- og Golden Globe Award-nominert amerikansk skuespiller. Han hadde hovedrollen i *[[Malcolm i midten]]*, og er også kjent for *[[Big Fat Liar]]*, *[[Agent Cody Banks]]*, *[[My dog Skip]]* og *[[Stay Alive]]*.

Muniz er sønn av Denise, en tidligere sykepleier, og Francisco James Muniz III, en restaurant-manager. Hans far var opprinnelig fra Puerto Rico og hans mor er av italiensk og irsk avstamning. Han har en eldre søster, Christina. Muniz ble først oppdaget i en alder av åtte år på en talentkonkurranse i Raleigh i Nord-Carolina, kort tid etter at familien hadde flyttet fra Ridgewood. Han første rolle var som karakteren Tiny Tim i en lokal produksjon av *A Christmas Carol*. 

Hans foreldre skilte seg kort tid senere. Muniz flyttet senere til Burbank, California, sammen med sin mor. Han spilte i forskjellige reklamefilmer og fikk sin debut i TV-filmen, *To Dance with Olivia* som hadde premiere i 1997. Samme året dukket han i TV-kanalen CBS sin presentasjon Hallmark Hall of Fame av *What a Deaf Man Heard*. Han hadde en liten rolle i filmen Lost & Found (1999) som førte til hans gjennombrudd med tittelrollen i TV-serien Malcolm in the Middle. Han medvirket også i filmen Extreme Movie (2008) der han spilte Chuck Adams.    

Det neste store prosjektet for Muniz er *[[New Year's Eve]]*, oppfølgeren til *[[Valentine's Day (film)|Valentine's Day]]*.

## Referanser


## Eksterne lenker
*
Pākehā

**P&#257;keh&#257;** er et uttrykk māorier på New Zealand bruker om folk med europeisk bakgrunn (for det meste britisk). For mange māorier betyr det også *ikke-māorisk*. Ordet kom i bruk etter at europeisk kolonialisering av New Zealand begynte sent på 1700-tallet. 

## Opphavet til ordet
Det nøyaktige opphavet til ordet *P&#257;keh&#257;* er ukjent, men mest sannsynligvis kommer det fra ordet *p&#257;kehakeha* (som hos noen māoristammer betyr mytiske «fiskemenn», og/eller *pakepakeh&#257;* (mytiske menneskeliknende skapninger med lys hud og lyst hår) http://maorinews.com/writings/papers/other/pakeha.htm.
Northolt undergrunnsstasjon

**Northolt undergrunnsstasjon** er en stasjon i Londons undergrunnsbane. 

|}
## Eksterne lenker
* Northolt Underground Station Transport for London (Engelsk)
David Thrane

**David Paulsen Thrane** (født 1780 i Frederikshald, død 1832 i Bragernes) var en norsk bankmann.

Han var sønn av den meget rike handelsmann Paul Olsen Thrane som etablerte seg i Christiania rundt 1784.  Broren Waldemar Thrane var komponist, og David var som broren og faren, interessert i teater og musikk, og som medlem av Det Dramatiske Selskab, møtte han Helene Sophie Bull (1785-1831, datter av den rike kjøpmann og tobakksfabrikant Peter Bull fra Fredrikstad) som han ektet (1802).  Selv var han skuespiller på Grensehaven, et sted han også eide.

På tross av å ha gjennomgått en tidlig konkurs grunnet spekulasjoner, var David Thrane sentral i etableringen av *Norges Rigsbank* (senere Norges Bank, 1814) der han ble kasserer og en av fire direktører.  Grunnet 
underslag  av rundt 100 000 speciedaler, blant annet for å finansiere sin fortsatte spekulasjon, ble han avsatt i 1817.  Han gikk personlig konkurs og ble satt i tukthus, men satt fri mot kausjon og plan for tilbakebetaling av
99 513 riksdaler med farens og de tre andre meddirektørers hjelp.  
Samtidig fikk han sønnen Marcus Thrane (1817–1890) som vokste fra fattigdom til berømmelse, mens
faren bodde vekselvis i Sverige og Danmark utover 1820-tallet.

## Referanser
Are We Done Yet?

***Are We Done Yet?*** er en komediefilm fra 2007, med Ice Cube i hovedrollen. Filmen begynte som en gjenskapelse av Cary Grants klassiske komedie *[[Bygg og bli gær'n]]*, men endte isteden opp som en etterfølger til filmen *[[Are We There Yet?]]* fra 2005. Filmen ble regissert av Steve Carr, og manus ble skrevet av Hank Nelken. Innspillingen ble gjort i Vancouver i Canada, mens filmens handling er satt til Oregon.

## Handling
Filmen handler om familien Nick, Suzanne, Lindsey og Kevin, som møttes i den forrige filmen, og som nå flytter fra byen til en forstad for å skape seg et idyllisk liv. Et hus som må pusses opp fører til kaos, og Nick havner i klammeri med den eksentriske entreprenøren Chuck Mitchell jr. Suzanne og barna får imidlertid et godt forhold til entreprenøren, og dette gjør bare at Nick får enda større problemer med ham.

## Rolleliste

## Kritikk
*Are We Done Yet?* mottok dårlige omtaler, og har kun 8% på nettsiden Rotten Tomatoes som påstår at filmen ligner veldig på *[[Dusinet fullt 2]]*. Den ble nominert til Razzie-prisen for «Dårligste gjenskapelse eller rip-off» under den 28. Razzie-utdelingen, men «tapte» for Lindsay Lohans *[[I Know Who Killed Me]]*.

Til tross for de dårlige kritikkene spilte filmen inn over 50 millioner amerikanske dollar

## Referanser


## Eksterne lenker
* 
* ''Are We Done Yet?'' Offisiell nettside
Vukosava Đapić

**Vukosava Đapić** (født 21. januar 1978) er en friidrettsutøver fra Serbia og Montenegro. I 2005 ble hun utestengt i 2 år for bruk av dopingmiddelet Metenolon

## Referanser


## Eksterne lenker
*
Mitsubishi Grandis

**Mitsubishi Grandis** er en syvseters minivan (MPV) som ble produsert av det japanske bilkonsernet Mitsubishi Motors Corporation. Modellen ble lansert 14. mai 2003 og erstattet Mitsubishi Space Wagon. Mitsubishi Grandis ble solgt i Japan, Asia, Europa, Oseania, Mexico og Sør-Amerika. Bilen ble levert med 2,4 liter firesylindret bensinmotor og en 2,0 liter turbodieselmotor produsert av Volkswagen.

Mitsubishi Grandis vant «Best MPV» på bilutstillingen i Bangkok i 2005.

I Japan ble bilen stoppet for salg i 2009, samme år stanset også salget i Norge. Den ble produsert for enkelte andre markeder frem til årsmodell 2011, men da stanset produksjonen av bilen.

## Spesifikasjoner

## Årlig produksjon og salg

*(kilde: [https://web.archive.org/web/20090320113933/http://www.mitsubishi-motors.com/corporate/ir/share/pdf/e/fact_2008.pdf Facts & Figures 2008], Mitsubishi Motors hjemmeside)*

## Eksterne lenker
*
Borre Idrettsforening

**Borre Idrettsforening** (stiftet 1. juli 1933) er en norsk idrettslag fra Borre i Horten kommune i Vestfold.

## Fotball
Klubbens A-lag i fotball har for det meste spilt i 3. divisjon, helt til de rykket ned til 4. divisjon etter 2007-sesongen og videre ned etter 2009-sesongen. Borre valgte foran 2010-sesongen å inngå et samarbeid med s fotballgruppe, slik at A-lag og juniorlag for menn skulle ivaretas av Falk. Vinteren 2019 gjenopptok Borre A-lagssatsningen på herresiden, og overtok Falk/Borres lag i 4. divisjon 2019.

### Tabell

### Fotball-NM
Klubben spilte mot  i 1999, da vant Godset 4-1. De har også møtt  i 2003, da vant Skeid 3-2, og i 2004 møtte klubben  på Borre Idrettsplass. Moss ledet bare 1-0 til pause, men vant til slutt 9-1.

## Kjente utøvere
* Daniel Moen Hansen, fotball
* Mats Haakenstad, fotball
* Sigbjørn Langaas, fotball
*Kjell Roppestad, fotball

## Referanser




## Litteratur
*

## Eksterne lenker
*
Unnur Wilhelmsen

**Unnur Astrid Wilhelmsen** (født 14. desember 1964) er en norsk operasanger (sopran), født og oppvokst i Drammen. Etter flere år i Wien er hun nå bosatt i Köln i Tyskland. Sin sang- og klaverutdannelse har hun fra Norge og Island, og Lied og avsluttende operastudier (mag.art.) fra Universität für Musik und darstellende Kunst Wien. 

## Internasjonal karriere
Hun har hatt opera- og konsertengasjementer i Tyskland, Østerrike, Belgia, Sveits, Italia, Ungarn, Norge, Island, Canada, Russland, Nepal og India.

Hun har sunget på en rekke internasjonale festivaler som Wiener Festwochen, Liberty Festival, Jeunesse Festivalen og Trinità dei Monti (Roma). Hun ble invitert til å synge for FN (United Nations) for støtte til uprivilegerte barn i Nepal i februar 2008 og hun flere ganger sittet i juryen for Jugend Musiziert i Tyskland (på Bundesebene).

### Lengre engasjementer
Fra 1992-1995 var hun medlem av Salzburger Hoftheater Ensemble, og 1995 var hun en av hovedpristagerne i INKD (Internsjonal operettekonkurranse Noco Dostal i Østerrike). Fra 1995 virker hun som freelance kunstner. Ved siden av sitt opera- og konsertarbeide er hun aktiv i kammermusikalsk sammenheng. Hun er en av medlemmene i Vienna Classical Trio (Unnur Astrid Wilhelmsen-sopran, Karin Leitner-fløyte, Gerhard Loeffler-gitar), og synger wienerlieder i duo med Trond Davidsen.

## Repertoar
Hennes operarepertoar strekker seg fra Giovanni Paisiello over Mozart og Beethoven til Poulenc og Antonio Bibalo. Hovedvekten i hennes arbeid er likevel Wienerlieder og operette. En av hennes øvrige spesialiteter er islandske sanger.

Unnur Astrid Wilhelmsen har sunget med en rekke kjente orkestere som Wiener Strauss-Company (som består av musikere fra Wiener Symphonikerne), orkesteret fra Teatro Massimo i Palermo, Wiener Akademische Philharmonie, orkesteret fra Staatsoperaen i Budapest og Wiener Opernball Damenensemble.

Hun har hatt en rekke opptredener på radio og fjernsyn bla. på NRK, RAI, RÚV og WDR.

## Eksterne lenker
* Unnur Astrid Wilhelmsen på MIC
* Unnur Astrid Wilhelmsen hos Musikkens Venner Drammen
*
Dalneretsjensk

**Dalneretsjensk** (russisk: Дальнереченск) er en by i Primorskij kraj i Russland. Byen ligger bare fem kilometer fra den kinesiske grensa, rundt 350&nbsp;km nord for Vladivostok (veiavstand 430&nbsp;km). Innbyggertall: 23&nbsp;613 (folketelling 2021), 30&nbsp;092 (folketelling 2002), 33&nbsp;596 (folketelling 1989).

## Historie
Byen ble grunnlagt av kosakker i 1895, og den ble raskt et tømmersenter på grunn av den storvokste gran- og furuskogen i området. Bystatus ble innvilget i 1917.

Byen ble opprinnelig kalt *Iman* (russisk: Иман, koreansk: 언만, *Unman*, kinesisk: 伊曼, *Yiman*). Det russiske navnet ble i 1972 endret til Dalneretsjensk (som betyr *et sted ved en elv langt borte*), som en del av en kampanje for å befeste sovjetisk suverenitet i regionen. På kinesisk brukes fremdeles navnet Yiman.

Det er et minnested i byen hvor grensevaktene som døde under den kinesisk-sovjetiske grensekonflikten på Damanskijøya i 1969 er gravlagt.

## Klima
Årsmiddeltemperaturen i byen er +1.5°C. Temperaturen i juli er +20.7°C, i januar −17.7°C.

## Økonomi og næringsliv
Byens økonomi domineres av virksomheter innen treforedling, som *Primorskij DOK*, JSC *Dalneretsjenskij Lesokombinat* og andre.

## Referanser
Hard Candy

***Hard Candy*** er Madonnas ellevte studioalbum. Det ble utgitt 25. april 2008 i USA og 28. april 2008 i de fleste europeiske land. Radiokanalen NRK mP3 fikk tak i albumet 22. april og begynte å spille det samme dag. De innrømmer at det hadde skjedd en lekkasje og at albumet ikke hadde kommet ut på anskaffelsestidspunktet.

## Sporliste
# «Candy Store» (Madonna, Pharrell Williams)
# «4 Minutes» (Madonna, Justin Timberlake, Timothy Mosley, Nate Hills)
# «Give It 2 Me» (Madonna, Pharrell Williams)
# «Heartbeat» (Madonna, Pharrell Williams)
# «Miles Away» (Madonna, Justin Timberlake, Timothy Mosley, Nate Hills)
# «She's Not Me»
# «Incredible»
# «Beat Goes On» (Madonna, Pharrell Williams, Kanye West)
# «Dance Tonight» (Madonna, Nate Hills, Timothy Moseley, Justin Timberlake)
# «Spanish Lesson»
# «Devil»
# «Voices»
# «Ring My Bell» (bonusspor på den japanske utgaven) 

## Eksterne lenker
*
Guillermo del Toro

**Guillermo del Toro Gómez** (født 9. oktober 1964 i Guadalajara i staten Jalisco i Mexico) er en Oscar-vinnende meksikansk filmregissør, manusforfatter og produsent.

## Liv og virke
### Bakgrunn
Guillermo del Toro er sønn av Guadalupe og Federico del Toro Torres. Han vokste opp i et dedikert katolsk hjem. Del Toro studerte ved *Centro de Investigación y Estudios Cinematográficos* ved  Universitetet i Guadalajara.

### Filmkarriere
I 1992 kom hans gjennombrudd da han for sin film *Cronos* vant flere priser i Mexico. Fem år senere fikk han regissere sin første hollywoodfilm, *Mimic*, som hadde den Oscarsvinnende Mira Sorvino i hovedrollen. Etter dette vendte han tilbake til Mexico og startet sitt eget produksjonsselskap «”The Tequila Gang».

I 2001 kom hans neste film, *The Devils Backbone*, som ble godt mottatt og gav ham mulighet til å regissere sin neste hollywoodfilm, *Blade II* (2002).

Han fulgte opp *Blade II* med ytterligere en serieavisfilm to år senere da han gjorde *[[Hellboy]]*.

I 2006 kom filmen som gjorde ham klart mer kjent, *[[Pans labyrint]]*. Den ble belønnet med tre Oscarsstatuetter og ble den mest innbringende spanske film i USA noensinne.

I 2008 gjorde han oppfølgeren til Hellboy, *Hellboy II: The Golden Army*.

Han har samtidig produsert flere av sine egne filmer samt stått som produsent på for eksempel den spanske skrekkfilmen *Barnehjemmet* som kom 2007/2008. I 2008 grunnla han også et nytt produksjonsselskap, *Cha Cha Cha*, med sine venner Alfonso Cuaron og Alejandro Gonzalez Inarritu. 

I mai 2010 meddelt Guillermo del Toro at han hoppet av som regissør av filmene baserte på J.R.R. Tolkiens roman *[[Hobbiten]]* og blitt erstattet av Peter Jackson.

Han arbeider regelmessig med skuespillerne Doug Jones, Ron Perlman, Luke Goss og Federico Luppi, og med kameramannen Guillermo Navarro.

## Filmografi
### Regissør
* *[[Doña Lupe]]* (1985)
* *[[Geometria]]* (1987)
* *[[Cronos (film)|Cronos]]* (1993)
* *[[Mimic]]* (1997)
* *[[El espinazo del diablo]] (The Devil's Backbone)* (2001)
* *[[Blade II]]* (2002)
* *[[Hellboy]]* (2004)
* *[[Pans labyrint]] (El laberinto del fauno)* (2006)
* *[[Hellboy 2: The Golden Army]]* (2008)
* Pacific rim (2013)
* *[[Crimson Peak]]* ()
* *[[The Shape of Water]]* (), vant Oscar for beste regi

### Produsent
* *[[The Orphanage]]* (El Orfanato) (2007)
* *[[While She Was Out]]* (2008)
* ** (2008)
* *[[Death and Me]]* (i produksjon)

## Referanser


## Eksterne lenker

* 
* Del Toro-filmer Fanside
* Premiere Magazine: Inside Del Toro's Sketchbook
* Angels and Insects: The Cinematic Spawn of Guillermo Del Toro
* GreenCine Daily interview
* Lydintervjuer
Liste over Jordans statsministre

**Liste over Jordans statsministre** gir en oversikt over Jordans statsministre fra 1921 og frem til i dag.

## Referanser
Gábor Dobos

**Gábor Dobos** (født 21. februar 1976 i Budapest, Ungarn) er en tidligere ungarsk friidrettsutøver, som konkurrerte på 100 meter.Karrierens høydepunkter var VM innendørs i Birmingham, England i 2003 hvor han fikk femteplass på 60 meter, samt en syvendeplass på 4 x 100 meter under VM i 1999 i Sevilla, Spania. 
Dobos personlige rekord på 100 meter er 10.17 sekunder, oppnådd i Budapest i juli 1999. Etter å ha testet positivt på doping for andre gang, ble han i 2006 utestengt på livstid.

## Referanser

## Eksterne lenker
*
Affiks

**Affiks** (fra latin *affixus*, *feste til*) er et morfem som er bundet til en ordstamme for å forme et ord. Affikser kan være avledninger, som norske *-het* og *-pre*, eller bøyelige, som engelske flertallsendelsen *-s* og fortidsendelsen *-ed*. De er bundne morfemer ved definisjon; prefikser og suffikser kan være atskillelige affikser.

Affikser kan bestemme ordklassen og/eller kjønn.
*Prefikser står foran rot/stamme (*mis*forstå)
*Suffikser står etter rot/stamme (hund*er*)
*Infikser står inne i roten
*Interfikser står mellom to røtter (høns*e*gård)

Kan også deles i bøyningsaffikser (hund*en*, hund*er*, hund*ene*), og avledningsaffikser.
Ruben (fornavn)

**Ruben** er et mannsnavn som betyr «se» og «sønn». Navnet er vanlig blant annet i flere spansktalende land.
I Bibelen er Ruben navnet på den eldste sønnen til Jakob og stamfar til Rubens stamme.

## Etymologi
*Ruben* er en latinsk og rumensk form av det hebraiske navnet *Reuben*. Dette navnet er dannet av hebraiske *reu*, «se», og *ben*, «sønn».

## Utbredelse
*Ruben* er nevnt i 70 vers i Bibelen, og er dermed blant de hundre oftest nevnte navnene i Bibelen.

Navnet *Ruben* var vanlig i Norge fra 1980- til 2000-årene og hadde en popularitetstopp med 0,4 % i 1995.

|}

## Kjente personer med navnet
Personene i listen er ordnet kronologisk etter fødselsår.
* Rubén González (1919–2003), cubansk pianist
* Rubén Blades (f. 1948), panamansk sanger
* Ruben Eliassen (f. 1968), norsk forfatter og illustratør
* Ruben Studdard (f. 1978), amerikansk sanger

## Referanser


## Eksterne lenker
*
Det palestinske nasjonalrådet

**Det palestinske nasjonalrådet** (**PNC**) er Palestinas frigjøringsorganisasjons (PLO) lovgivende forsamling. Den velger organisasjonens sentralutvalg, som tar hånd om ledelse av organisasjonen mellom dens møter. Rådet møtes normalt annenhvert år. Resolusjoner vedtas ved relativt flertall med en beslutningsdyktighet på to tredjedeler.

## Eksterne lenker
*
Dalnegorsk

**Dalnegorsk** (russisk: Дальнего́рск, oversatt: *langt oppe i fjellene*) er en by i Primorskij kraj i Russland. Den ligger ved elva Rudnaja, rundt 350&nbsp;km nordøst for Vladivostok (veiavstand: 517&nbsp;km). Innbyggertall: 40&nbsp;069 (folketelling 2002), 49&nbsp;792 (folketelling 1989).

## Historie
Byen ble grunnlagt i 1896 under navnet *Tetjukhe* (russisk: Те́тюхе) (kinesisk: 野猪河, *yĕzhūhé*, som betyr «villsvinelva»). Byens navn ble endret til Dalnegorsk i 1973 under utrenskningen av kinesiske stedsnavn i Primorskij kraj. Bystatus ble innvilget til Dalnegorsk i 1989.

## Økonomi og næringsliv
De fleste innbyggerne i byen arbeider i to industriselskaper: Kjemiselskapet *Bor* og blyprodusenten *Dalpolimetal*. 

## Referanser


## Eksterne lenker
* 
* Gigantiske krystaller fra Dalnegorsks gruver
Waldemarsudde

**Waldemarsudde** er et av Sveriges mest besøkte kunstmuséer, beliggende på Djurgården i Stockholm. Muséet består av hovedbygningen – «Slottet» – oppført 1903–1905 som bolig for prins Eugen (1865–1947), og galleribygningen som ble bygget i 1913. Arkitekten var Ferdinand Boberg i samarbeid med prinsen selv.

## Historie

Historien begynte i 1892 da prins Eugen, som var sønn til Oscar II, leide et rom i «Gula huset» på Waldemarsudde, fordi han ville «ha några vackra dagar med guldskimrande aftonljus». Oppholdet ble imidlertid lenger; syv år senere kjøpte han hele eiendommen. Han ba arkitekten Ferdinand Boberg om å tegne og bygge et nytt hus her.

## Kunstsamlingen

Museets egen kunstsamling består av verk av blant andre følgende kunstnere:

### Kvinnelige kunstnere

* Hanna Pauli (1864–1940)
* Julia Beck (1853–1935)
* Anna Boberg (1864–1935)
* Vera Nilsson (1888–1979)
* Mina Carlson-Bredberg (1857–1943)

### Mannlige kunstnere

#### Svenske

* Prins Eugen (1865–1947)
* Per Ekström
* Per Hasselberg (1850–1894)
* Anders Zorn
* Richard Bergh (1858–1919)
* Carl Larsson
* Ernst Josephson
* Nils Kreuger
* Eugène Jansson
* Bruno Liljefors
* Karl Nordström
* Herman Norrman
* Carl Fredrik Hill
* Ivan Aguéli
* Isaac Grünewald
* Leander Engström
* Gösta Adrian-Nilsson (også kjent som GAN)
* Otte Sköld
* August Strindberg
* Arvid Fougstedt
* Eric Hallström
* Sven X:et Erixson
* Oscar Björck

* Carl Milles
* Carl Eldh
* Bror Hjorth

#### Øvrige nordiske

* Edvard Munch
* Henrik Sørensen
* Viggo Johansen
* Peder Severin Krøyer

#### Øvrige europeiske

* Pablo Picasso
* André Derain
* Robert Delaunay
* André Lhote
* Antoine Bourdelle
* Auguste Rodin

## Temporære utstillinger
Museet har tradisjon for å vise flere temporære utstillinger parallelt med at besøkende har tilgang til de faste samlingene.

## Eksterne lenker
*
Palestinas frigjøringsorganisasjons eksekutivkomité

* 'Eksekutivkomiteen til Den palestinske frigjøringsorganisasjonen (EC PLO)' * er det øverste organet av Hamas-regjeringen i Gaza.

De 18 komitémedlemmene velges av Lovgivende forsamling, Palestinian National Council (PNC), ofte som representanter for PLOs medlemsfraksjoner. Eksekutivkomiteens medlemmer har spesifikke ansvarsområder, som militære anliggender, utenrikssaker, finans og sosiale anliggender, som gjør dem lik ministre i nasjonale myndigheter. Valg finner vanligvis sted uregelmessig, og den siste komiteen ble valgt av PNC i 1996.

## Se også
* Formann i Palestinas frigjøringsorganisasjon
Dahshur

**Dahshur** (arabisk: ) er et gravsted i Egypt. Stedet er en kongelig nekropol fra oldtidens Egypt, og befinner seg i ørkenen på Nilens vestbredde like sør for Saqqara, omtrent 40 km sør for Kairo. Området er mest kjent for pyramider, blant dem to av Egypts best bevarte; Den røde pyramide og Den bøyde pyramide. Rester av Den svarte pyramide og Den hvite pyramide finnes også her.

Pyramidefeltene i tilknytning til oldtidsbyen Memfis, blant dem Dahshur, ble i 1979 oppført på UNESCOs verdensarvliste. Andre felt i området som også hører til denne oppføringen er pyramidekomplekset ved Giza, Saqqara, Abu Rawash og Abusir.

## Eksterne lenker
*
Humanøkologi

**Humanøkologi** er læren om menneskets økologi. Emnet er vanskelig å avgrense, og det brukes forskjellig av ulike forskergrupper og interesseorganisasjoner. I Norge driver Bastøy fengsel humanøkologisk.
Widar Aspeli

**Widar Aspeli** (født 8. juni 1956 på Hamar) er en norsk forfatter. 

Aspeli er utdannet førskolelærer, og har skrevet en rekke barne- og ungdomsbøker. Han har også skrevet dramatikk og tekster til Barnetimen for de minste og barne-TV-seriene *[[Lillys butikk]]* og *[[Huset med det rare i]]*. Han har også utgitt sakprosa og arbeidet med kulturformidling gjennom Turnéorganisasjonen for Hedmark. Han holder dessuten kurs i kreativ skriving for barn og lærere.

Aspeli fikk IBBY Norges Askeladdprisen i 2007.

Høsten 2011 kom han med to nye utgivelser.

## Bibliografi
* 1990: *Blåbærindianerne*
* 1991: *Desembergata 24*
* 1992: *Anina Nina*
* 1994: *Lommebrann*
* 1996: *Ekspress*
* 1996: *Fortell! Fortell! *
* 1997: *Streifskudd*c – utgitt på Cappelen forlag
* 1998: *Snøstorm* – Cappelen
* 1999: *Brekkstang* – Cappelen
* 2000: *Lekende nærvær* – Ped. Forum
* 2001: *Ane & Bronky – i farta* – NPAS
* 2001: *Det syvende gull* – Rikskonsertene
* 2002: *Nattsang* – Cappelen
* 2003: *Abrakadabra-koden* – Cappelen
* 2004: *Hoppkanten* – Cappelen
* 2005: *Drømmetreff* – Cappelen
* 2007: *Skriv ut! Kreativ skriving i skolen* – Cappelen
* 2009: *CARAVAN – Skjult i skyggene* – Mangschou
* 2010: *CARAVAN – Sirkler av tegn* – Mangschou
* 2011: *CARAVAN – Skyggespill* – Mangschou
* 2011: *Psyko* – Mangschou
* 2012: *CARAVAN - Det innerste øyet* – Mangschou
* 2014: *Rottereir*  – fra serien Skumring, Mangschou
* 2015: *Sort Enke. Mustangen* – Gyldendal
* 2017: *Noe i skogen* – Billedbok illustrert av Kjersti Lofthaug, Magikon
* 2018: *EN, TO OG ET TRE* – Billedbok ilustrert av Nora Brech, Cappelen Damm

## Priser og utmerkelser
* Ordknappen 2012 for boka *Psyko*

## Referanser


## Eksterne lenker
* Widar Aspelis hjemmesider
* Presentasjon av Widar Aspeli i Forfatterkatalogen på Forfattersentrums nettsider
Michael Judge

**Michael Judge** (født 12. januar 1975) er en irsk profesjonell snookerspiller.

Hans beste resultat kom i Grand Prix 2004 hvor han spilte seg frem til semifinalen. Judge har to ganger kvalifisert seg til verdensmesterskapet i snooker og i 2001 gikk han videre til andre runde, hvor han tapte for landsmannen Ken Doherty. Han har tapt siste kvalifiseringsrunde til verdensmesterskapet seks ganger, noe som er rekord.

Etter å ha falt på verdensrankingen i flere år klatret Judge opp til 34.-plass foran sesongen 2007/2008, blant annet etter å ha kommet til åttendedelsfinalen i Welsh Open.

## Referanser


## Eksterne lenker
*
Salah Khalaf

**Salah Mesbah Khalaf** (arabisk ; født 1933 i Jaffa, død 14. januar 1991 i Tunis), også kjent som **Abu Iyad** (arabisk: ), var nestleder og etterretningssjef for Palestinas frigjøringsorganisasjon (PLO), og var med på å danne det politiske partiet Fatah, sammen med blant andre Yasir Arafat.

Khalaf regnes også som leder av Svart september.

## Referanser
Hamneidet

**Hamneidet** er ei bygd i Nordreisa kommune i Troms. Hamneidet ligger på ei halvøy, 30 km utenfor Nordreisa og 20 km fra Skjervøy. Fylkesvei 866 forbinder Hamneidet med Storslett i Nordreisa. Denne veien fortsetter i tunnel under Maursundet i Maursundtunnelen og vidre til Skjervøy. Gjennom Hamneidet heter veien *Eideveien*. 

Det bor per 1.1.2025 51 personer i bygda (grunnkretsen Hamneidet), og de fleste jobber på Skjervøy og Storslett.

På Hamneidet er en stor bedrift, Hamneidet Laks AS. Det er også to mindre bedrifter som leier ut leiligheter og båter til fisketurister. I tillegg er det flere fiskebåter som hører til Hamneidet.

I 1989–1991 fikk Hamneidet en stor båthavn av massene som ble kjørt ut av den undersjøiske tunnelen som da ble bygget under Maursundet. Hamneidet Båtforening drifter i dag båthavna med plass til fartøy opp til størrelsen stor sjark.

Det er et stort antall fritidsboliger fra Hestvika og utover landet langs Reisafjorden, hvor folk kommer for å nyte fredelig natur og liv på sjøen om sommeren, og et variert turterreng sommer som vinter.

## Historie
Før 1982, da det var sjøveien bandt lokalsamfunn og kommuner sammen, var Hamneidet en del av Skjervøy kommune, og området blen omtalt som fastlandsdelen av kommunen. Fram til 1991 var Hamneidet landingsplass for ferga til øykommunen Skjervøy. Veien til kommunesenteret Skjervøy var da preget av vanskelige forhold på vinteren i form av rasfare og lignende. Derfor ønsket man å komme til Nordreisa kommune via fastlandet, i tillegg ville det være mer naturlig å høre til Nordreisa kommune på grunn av helsesenteret Sonjatun.

## Kulturminner
På Hamneidet har det vært en del arkeologiske utgravinger av fortidsminner og det kan dateres svært gammel bosetting på Hamneidet. Et stort felt med steinalderfunn ligger ovenfor dagens bosetning.  To hustufter er funnet ved fergeleiet litt lenger nord.  Det er også gjort flere løsfunn etterreformatorisk tid.

Det mest kjente funnet er det store «Hamneidetsmykket», som er utstilt på Tromsø Museum.

## Referanser
Praktisk HMS-kurs

**Praktisk HMS-kurs** er et tolv timers grunnleggende kurs i helse, miljø og sikkerhet (HMS) for gårdbrukere og andre som jobber med praktisk landbruk.

Studiering med lærer og e-læring på internett, tilfredsstiller kravet til opplæring i HMS-arbeid.

Kurset er nedfelt i arbeidsmiljøloven 3.5, og målet er å ha null dødsulykker innenfor gårdbruksnæringen innen 2012.

Det består foruten kurs og internettlæring av en gårdsvandring med en rådgiver fra Landbrukets HMS-tjeneste.
H.O.T.

**H.O.T.**, eller **High-Five Of Teenagers**, var et koreansk boyband som regjerte hitlistene i sitt eget hjemland på slutten av 1990-tallet. Den besto av fem medlemmer og ble dannet i 1996 og oppløst fem år senere i 2001. H.O.T. har i tillegg til å være en av de mest suksessrike bandene gjennom tidene i Sør-Korea, også blitt sett på den gruppa som standarden for K-pop-genren i hjemlandet.

## Eksterne lenker
* 
*
CakePHP

**CakePHP** er et open source-webapplikasjonsrammeverk skrevet i PHP. Det er modellert etter Ruby on Rails prinsipper.

## Referanser


## Eksterne lenker
* 
*
Partizansk

**Partizansk** (russisk: Партиза́нск) er en by i Primorskij kraj i Russland. Den ligger rundt 100&nbsp;km øst for Vladivostok (veiavstand 236&nbsp;km). Innbyggertall: 43&nbsp;670 (folketelling 2002), 49&nbsp;500 (folketelling 1989).

Byen ble grunnlagt i 1896 som *Sutsjan* (russisk: Суча́н), og den fikk bystatus i 1932. Like etterpå ble navnet endret til *Gamarnik* (russisk: Гама́рник), etter Jakov Gamarnik, en russisk revolusjonær. Etter at Gamarnik ble arrestert i 1937, ble navnet endret tilbake til Sutsjan. I 1972 ble navnet igjen endret, til det nåværende Partizansk, under utrenskningen av kinesiske stedsnavn i Primorskij kraj.

Byen er i dag i tilbakegang, på grunn av nedgangen i utvinningen av kull fra gruvene rundt byen.

## Referanser


## Eksterne lenker
* 
* Partizansk historie (russisk)
Wienerlied

Det tyske uttrykket **Wienerlied** (flertall: **Wienerlieder**; bokstavelig norsk oversettelse «Wienersang») betegner en form for musikk spesielt assosiert med *[[Heuriger]]*-kulturen i Østerrike. Musikkformen består av folkesang i kombinasjon med kontragitar (en spesiell form for en østerriksk akustisk gitar).

Wienerliedene har sin opprinnelse i såkalt «Benke-sang»; der omreisende sangere i Østerrike fremførte musikken sin på en benk, med et stort lerret bak seg, med malte bilder av det de sang om. Sangene var historier om mirakler, naturkatastrofer, mord og tragedier, som på samme tid skulle sjokkere, men også belære folk. Wienerlieden karakteriseres ved sin rike kromatikk og harmonikk, og mange tempoendringer: sangeren synger langsommere eller hurtigere ettersom hva teksten handler om. Wienerliedene søker å gjenspeile wienerens holdninger og gemytt, og beskriver ofte de byens kjente bygninger og landemerker, som Stefansdomen, Slott Schönbrunn og Donau.

## Kjente Wienerlied-kompnister

*Oskar Hofmann (*?-1898), 
*Rudolf Sieczynski (1879–1952), 
*Robert Stolz (1880–1975), 
*Ralph Benatzky (1884–1957), 
*Hans Toifl (1900–1989), 
*Peter Kreuder (1905–1981)
Sarpsborg Bandyklubb

**Sarpsborg Bandyklubb** er en bandyklubb fra Sarpsborg i Østfold. Klubben ble stiftet 14. juni 1989, men regnes som en videreføring av bandyavdelingen i Sarpsborg Fotballklubb, som tok bandy på programmet i 1935. SFK/SBK har deltatt i norsk toppbandy i en årrekke, og klubbens A-lag spiller i høyeste divisjon. Klubbens farger er blå og hvit, og de spiller hjemmekampene sine på Sarpsborg grus/kunstis. Banen har vært kunstfrossen siden 1986.

## Tabellen

## Meritter
Sarpsborg Bandyklubb har ett norgesmesterskap på seniornivå. Det kom da klubben slo Drafn fra Drammen med 5-1 i finalen på Sarpsborg stadion 8. mars 1992. Laget hadde også vunnet seriemesterskapet sesongen 1991/92 og 2022/23. Sarpsborg har i tillegg tapt NM-finale to ganger, i 1993 og 2003.

Sarpsborg Bandyklubbs mest kjente spillere gjennom tidene er Christer Lystad, som innehar norgesrekorden i antall landskamper, og russeren Vladimir Plavunov, som flere ganger ble kåret til verdens beste bandyspiller.

## Referanser


## Eksterne lenker
*
Salim Tahar

Salim Tahar (født 1978) er en norsk basketballspiller for osloklubben Høybråten Basket Har tidligere vært spiller for Centrum Tigers og Ammerud basket i BLNO. Han har også spilt et år for ullern basket som junior. Han er av marokkansk/norsk opprinnelse. Salim deltok på første BLNO Allstarlag i bergen i 1999. Har vunnet 1.divisjon 3 ganger, 1gang med Centrum Tigers og to ganger med Ammerud Basket.
Diana (navn)

**Diana** er et opprinnelig latinsk kvinnenavn som betyr «guddommelig» og var navnet på en romersk gudinne. Navnet er i dag vanlig i mange land, blant annet i Cuba, Latvia og India. En navnebærer er prinsesse Diana som var gift med prins Charles og mor til prinsene William og Harry. Diana ble verdenskjent for sitt humanitære arbeid, sin stil og sin tragiske død, og hun omtales ofte som «folkets prinsesse».

## Etymologi
*Diana* er relatert til det latinske ordet *divinus*, «guddommelig», som har opprinnelse i latinske *diva* eller *dia*, som betyr «gudinne», og er beslektet med den indoeuropeiske roten *dyew-* som også finnes i navnet Zeus.  Diana var den romerske gudinnen for jakt, månen, skogen og fødsel, og kan sammenlignes med den greske gudinnen Artemis.

## Utbredelse
*Diana* er nevnt i fem vers i Bibelen, og er dermed blant de hundre oftest nevnte kvinnenavnene i Bibelen.

*Diana* er kjent brukt som personnavn i Italia fra 1200-tallet, men antakelig også tidligere. Navnet spredte seg til andre land fra 1500-tallet, og fikk økt utbredelse i engelsktalende land etter utgivelsen av romaner som *Rob Roy* fra 1817 og *Diana of the Crossways* fra 1885.

*Diana* var et populært navn i USA i 1940-årene.

*Diana* er et relativt sjeldent navn i Norge, mest brukt fra 1970-årene og hadde en popularitetstopp med 0,1 % i 1980.

På verdensbasis har *Diana* vært mest populært fra 1930- til 2000-årene.

|}

## Kjente personer med navnet
Personene i listen er ordnet kronologisk etter fødselsår.
* Diana Trilling (1905–1996), amerikansk forfatter og litteraturkritiker	
* Diana Wynne Jones (1934–2011), britisk fantasyforfatter	
* Diana Ross (født 1944) amerikansk sanger og skuespiller	
* Diana (1961–1997), britisk prinsesse
* Diana Krall (født 1964), kanadisk jazzpianist og sanger
* Diana Taurasi (født 1982) amerikansk basketballspiller	
* Diana Vickers (født 1991) britisk sanger og skuespiller	

## Annen bruk av navnet
* Diana, romersk jaktgudinne
* *Diana* var blant de hundre vanligste navnene på kyr i Norge i 1988.

## Navnedag
*Diana* har navnedag i flere land, oftest 10. juni. Den norske navnedagen er .

## Referanser


## Eksterne lenker
*